钦定古今图书集成/明伦汇编/闺媛典/第237卷 > 邢讷言妻高氏
## 钦定古今图书集成/明伦汇编/闺媛典/第237卷 > 邢讷言妻高氏

按《济南府志》：“高氏，莱芜人，邢讷言妻。许配后，父母嫌
邢贫，欲易婚，氏誓死不从，卒归。邢家日落，甘贫无怨。
夫年二十没，无子，舅姑欲令他适，又不从。勤纺绩以
养舅姑，自饱糠秕。姑患劳瘵几十年，晨昏定省不懈，
以钗易粟，以发易药，一生坎𡒄，坚守不二。年七十卒。
旌表。